Document ID: /roh_data/filtered/Billingualer_Corpus_interleaved-de-rm.jsonl.gz/962

This is a text translated from German to Rumantsch Grischun.
Neue Zuteilung von Aufgaben an die Departemente:

Regierung für Verwaltungsreform nach Mass

Die Regierung hat beschlossen, die Strukturen der kantonalen Verwaltung in fünf Schwerpunktbereichen anzupassen. Damit trägt sie neuen Bedürfnissen in den Bereichen Sicherheit und Bevölkerungsschutz, Wirtschaft, Arbeit und Soziales sowie Finanzen und Gemeinden Rechnung. Gleichzeitig werden mit einer umfassenden Zuständigkeit für die Verkehrspolitik deren Bedeutung für den Kanton Graubünden unterstrichen und mit der Neuzuteilung der Stabsstelle für Gleichstellungsfragen zusätzliche Perspektiven eröffnet. Mit der Schaffung eines Amts für höhere Bildung wird der Bildungsstandort Graubünden gestärkt.

Mit der neuen Kantonsverfassung (KV) wird die Organisations- und Führungskompetenz der Regierung gestärkt. Neu kann die Regierung die Aufgabenbereiche der Departemente durch Verordnung zu regeln. Diese Kompetenz stand zuvor dem Grossen Rat zu. Die neue Rechtslage ist ein wichtiger Anlass für die Überprüfung der heutigen Zuteilung der Aufgabenbereiche an die Departemente. Überdies hat sich die Verwaltungstätigkeit vor allem in jüngerer Zeit stark verändert. So macht der gesellschaftliche, politische, wirtschaftliche und technologische Wandel vor politischen Institutionen nicht Halt. Ausmass und Geschwindigkeit der Veränderungen stellen an die Menschen und Institutionen hohe, zum Teil grundsätzlich neue Anforderungen. Die letzte Reform mit grösseren Auswirkungen auf die Aufgabenbereiche der Departemente datiert von 1987.

Fünf Bereiche im Vordergrund

Die Regierung hat verschiedene Szenarien geprüft und Leitlinien und Kriterien für die neue Bildung und Zuteilung von Aufgaben formuliert. Dabei hat sie sich für ein pragmatisches Vorgehen entschieden. Mit den Zielen der besseren Ressourcennutzung und der effizienteren Organisation bei ausgeglichener Arbeitsbelastung und politischer Gleichwertigkeit der Departemente zeichnete sich ein prioritärer Handlungsbedarf in folgenden Bereichen ab:

Vereinigung der Bereiche Sicherheit und Bevölkerungsschutz

Die Sicherheit vor Gewalt und kriminellen Aktionen sowie Schutz bei ausserordentlichen Ereignissen sind für die Bürgerinnen und Bürger ein wichtiges Bedürfnis. Knappe personelle und finanzielle Ressourcen bergen die Gefahr von Lücken in der Aufgabenerfüllung. Erschwerend kommt hinzu, dass die Aufgabenbereiche und die dafür zuständigen Dienststellen heute auf verschiedene Ämter und über Departementsgrenzen hinweg verteilt sind. Eine Vereinigung der Sicherheitsbereiche und dadurch eine vereinfachte Zusammenarbeit zwischen den betroffenen Dienststellen erweisen sich als notwendig.

Konzentration der Bereiche Wirtschaft, Arbeit und Soziales

Der Arbeitsprozess ist verstärkt aus volkswirtschaftlicher Sicht zu betrachten. Dies bedingt die Konzentration und Zuteilung der wichtigsten Institutionen im Wirtschafts- und Sozialbereich im gleichen Departement und gleichzeitig deren Annäherung an die Wirtschaft. Die Integrations-aufgabe der Sozialhilfe wird neben der materiellen Existenzsicherung zunehmend wichtiger. Das Ziel der Wiedereingliederung erwerbsloser, behinderter und bedürftiger Personen ist gemeinsames Ziel der Arbeitslosenversicherung, der Invalidenversicherung und der Sozialhilfe. Die bereits eingeleitete intensivere Zusammenarbeit zwischen diesen Institutionen lässt sich zusätzlich optimieren, indem das Sozialamt und die Sozialversicherungsanstalt im gleichen Departement angesiedelt werden wie die Bereiche Wirtschaft und Arbeit. Durch die Geschlossenheit des Sachgebietes kann damit die Lösung von zentralen Fragen im Arbeitsprozess gefördert werden.

Vereinigung und Stärkung der Bereiche Finanzen und Gemeinden

Den Bedürfnissen der Gemeinden nach einer umfassenden Betreuung in finanzieller, steuerlicher und rechtlicher Hinsicht soll verstärkt Rechnung getragen werden. Dazu gehört vor allem auch der Aspekt des indirekten Finanzausgleichs. Die Zusammenlegung der Gemeindeaufsicht und des Gemeindeinspektorates mit dem Finanzbereich zielt in diese Richtung. Ebenfalls dem Finanzbereich soll das Schätzungswesen zugewiesen werden, das einen starken Bezug zu Steuerfragen aufweist.

Umfassende Zuständigkeit für die Verkehrspolitik

Für den Kanton Graubünden mit seiner grossen flächenmässigen Ausdehnung sind der Individualverkehr, der Transitverkehr sowie der öffentliche Verkehr von tragender Bedeutung. Mit einer Konzentration der wichtigsten Aufgabenbereiche und einer umfassenden Zuständigkeit für die Verkehrspolitik in einem Departement soll den Anliegen und Bedürfnissen des Kantons noch besser Rechnung getragen werden.

Bildung, Kultur und Gleichstellung

Der Bildungsstandort Graubünden soll gestärkt werden. Per 1. Januar 2006 ist dafür ein Amt für höhere Bildung durch Zusammenführung der Bereiche Mittelschulen und Tertiärbildung zu schaffen. Viele Bedürfnisse und Anliegen der Gleichstellung von Frau und Mann haben oft einen direkten Bezug zum bildungspolitischen und erzieherischen Aufgabenbereich. Die Vereinigung der Gleichstellung mit dem Bildungs- und Kulturbereich trägt dieser Interessenslage Rechnung und öffnet gleichzeitig neue Perspektiven für Anliegen der Gleichstellung.

Verwaltung wird effizienter

Die neue Aufgabenzuteilung trägt veränderten Verhältnissen sowie funktionalen Bedürfnissen und Formen der Zusammenarbeit Rechnung. Nach dem Grundsatz "Strukturen folgen Aufgaben" werden mit der Zuteilung von Aufgabenbereichen an die Departemente neue Entwicklungen so weit wie möglich berücksichtigt und ein Umfeld für die optimale Betreuung neu gewachsener Aufgabenbereiche geschaffen. Unter den Departementen bleibt gleichzeitig die Gleichgewichtigkeit in fachlicher, arbeitsmässiger und politischer Hinsicht gewahrt. Aufwand und Nutzen stehen in einem günstigen Verhältnis. Aus Sicht der Mitglieder der Regierung wird die Führbarkeit verbessert. Die Wirksamkeit der Aufgabenerfüllung wird in zentralen Bereichen gestärkt und die Wirtschaftlichkeit der Leistungserstellung erhöht. Optimierte Strukturen unterstützen die Regierung zudem wesentlich in ihrer Absicht, sich in wichtigen strategischen Bereichen stärker zu positionieren. Die Inkraftsetzung der Massnahmen erfolgt, abgesehen von kleineren Veränderungen, auf den 1. Januar 2007.

Beilagen zum herunterladen:

- Übersicht der Massnahmen

- Kurzbeschreibung der Massnahmen

- Organigramm der kantonalen Verwaltung per 1.1.2007

Gremium: Regierung

Quelle: dt Standeskanzlei Graubünden

Data: 16.03.2005

Nova attribuziun da las incumbensas als departaments:

Refurma da l'administraziun sin mesira

La regenza ha concludì d'adattar las structuras da l'administraziun chantunala en tschintg secturs prioritars. Uschia tegna ella quint da novs basegns en ils secturs "segirezza" e "protecziun da la populaziun", "economia", "lavur" e "fatgs socials" sco er "finanzas" e "vischnancas". Cun ina cumpetenza cumplessiva per la politica da traffic vegn a medem temp accentuada sia impurtanza per il chantun Grischun. Cun la nova attribuziun dal post da stab per dumondas d'egualitad vegnan avertas perspectivas supplementaras. Creond l'uffizi per la furmaziun superiura vegn rinforzà il Grischun sco lieu da furmaziun.

Tras la nova constituziun chantunala (CC) vegn rinforzada la cumpetenza d'organisaziun e da direcziun da la regenza. Da nov po la regenza reglar ils champs d'incumbensa dals departaments tras ordinaziun. Avant era questa cumpetenza en mauns dal cussegl grond. La nova situaziun giuridica è ina chaschun impurtanta per examinar l'attribuziun actuala dals champs d'incumbensas als departaments. Ultra da quai hai dà cunzunt l'ultim temp grondas midadas tar l'activitad administrativa. Uschia na sa ferman las midadas socialas, economicas e tecnologicas betg davant las instituziuns politicas. La dimensiun e la sveltezza da las midadas fan grondas pretensiuns - per part dal tuttafatg novas - als umans ed a las instituziuns. L'ultima refurma cun consequenzas pli grondas per ils champs d'incumbensas dals departaments datescha da l'onn 1987.

Tschintg secturs predomineschan

La regenza ha examinà differents scenaris e formulà directivas e criteris per furmar ed attribuir incumbensas. En quest connex è ella sa decidida per in proceder pragmatic. Cun las finamiras d'ina meglra utilisaziun da las resursas e d'ina organisaziun pli effizienta tar in pensum da lavur equilibrà e tar in'equivalenza politica dals departaments è in basegn d'agir sa mussà en emprima lingia en ils suandants secturs:

Fusiun dals secturs "segirezza" e "protecziun da la populaziun"

La segirezza en fatscha a la violenza ed ad acziuns criminalas sco er la protecziun en cas d'eveniments extraordinaris èn basegns impurtants per las burgaisas e per ils burgais. Resursas persunalas e finanzialas stgarsas cuntegnan il privel da largias pertutgant l'adempliment da las incumbensas. Engrevgiant è er il fatg ch'ils champs d'incumbensas e ch'ils posts da servetsch ch'èn cumpetents per quels champs èn repartids oz sin differents uffizis e sur ils cunfins departamentals or. I sa mussa ch'ina fusiun dals secturs da segirezza, e tras quai ina collavuraziun simplifitgada tranter ils posts da servetsch pertutgads, è necessaria.

Concentraziun dals secturs "economia", "lavur" e "fatgs socials"

Il process da lavur sto vegnir contemplà pli fitg dal puntg da vista da l'economia publica. Quai premetta da concentrar e d'attribuir las instituziuns las pli impurtantas dal sectur economic e social en il medem departament e da las avischinar a medem temp a l'economia. Ultra da la garanzia materiala da l'existenza daventa l'incumbensa d'integraziun da l'agid social pli e pli impurtanta. La reintegraziun da persunas dischoccupadas, impedidas e basegnusas è la finamira communabla da l'assicuranza cunter la dischoccupaziun, da l'assicuranza d'invaliditad e da l'agid social. La collavuraziun pli intensiva ch'è gia vegnida instradada tranter questas instituziuns sa lascha optimar supplementarmain, sche l'uffizi dal servetsch social e l'institut d'assicuranza sociala vegnan plazzads en il medem departament sco ils secturs "economia" e "lavur". Sch'il champ specific è cumpact, po vegnir promovida la soluziun da dumondas centralas en il process da lavur.

Fusiun e rinforzament dals secturs "finanzas" e "vischnancas"

Dals basegns da las vischnancas d'ina assistenza cumplessiva en reguard finanzial, fiscal e giuridic duai vegnir tegnì quint pli fitg. Latiers tutga cunzunt er l'aspect da la gulivaziun da finanzas indirecta. La fusiun da la surveglianza da las vischnancas e da l'inspecturat da vischnancas cun il sectur da finanzas va en questa direcziun. Al sectur da finanzas duain er vegnir attribuidas las stimaziuns che han ina stretga relaziun cun dumondas fiscalas.

Cumpetenza cumplessiva per la politica da traffic

Per il chantun Grischun cun sia gronda surfatscha han il traffic individual, il traffic da transit ed il traffic public ina impurtanza fundamentala. Tras ina concentraziun dals champs d'incumbensas ils pli impurtants e tras ina cumpetenza cumplessiva per la politica da traffic en in departament duai vegnir tegnì quint anc meglier dals interess e basegns dal chantun.

Furmaziun, cultura ed egualitad

Il Grischun sco lieu da furmaziun duai vegnir rinforzà. Per il 1. da schaner 2006 sto vegnir furmà per quest intent in uffizi per la furmaziun superiura cun fusiunar ils secturs "scolas medias" e "furmaziun terziara". Blers basegns ed interess da l'egualitad da dunna ed um han savens in connex direct cun il champ d'incumbensas da la politica da furmaziun e da l'educaziun. La fusiun da l'egualitad cun il sectur da furmaziun e da cultura tegna quint da quests interess ed avra a medem temp novas perspectivas per ils interess da l'egualitad.

L'administraziun vegn pli effizienta

La nova attribuziun da las incumbensas tegna quint da las relaziuns midadas sco er da furmas e da basegns funcziunals da la collavuraziun. Tenor il princip "las structuras suondan las incumbensas" vegnan resguardads novs svilups uschenavant sco pussaivel cun attribuir ils champs d'incumbensas als departaments; per l'assistenza optimala da novs champs d'incumbensas vegn creà in ambient adattà. Tranter ils departaments vegn a medem temp mantegnì l'equiliber areguard dumondas dal fatg, da la lavur e da la politica. Ils custs ed il niz stattan en ina relaziun favuraivla. Dal puntg da vista da la commembra e dals commembers da la regenza vegn meglierada la dirigibladad. L'efficacitad da l'adempliment da las incumbensas vegn rinforzada en secturs centrals e la rentabilitad da la realisaziun da la prestaziun vegn augmentada. Structuras optimadas sustegnan plinavant considerablamain l'intenziun da la regenza da sa posiziunar pli fitg en secturs strategicamain impurtants. Cun excepziun da midadas pli pitschnas vegnan las mesiras messas en vigur il 1. da schaner 2007.

Agiuntas per chargiar da l'internet:

- survista da las mesiras

- curta descripziun da las mesiras

- organigram da l'administraziun chantunala per il 1. da schaner 2007

Gremi: regenza

Funtauna: rg chanzlia chantunala dal Grischun

Data: 16.03.2005